**Poročilo o delu OZSČ Laško za leto 2017**

Delo združenja v letu 2017 se je odvijalo po začrtanem programu,ki smo ga sprejeli na zboru, 17.2.2017.Na 22.seji predsedstva smo ugotovili da je bil načrt realiziran v danih zmožnostih,predvsem finančnih. Pri realizaciji načrta je sodelovalo veliko članov. Želim pa si da bi vas bilo v bodoče še več,mislim pa da ste o naših aktivnostih dobro obveščeni. Številčno stanje na današnji dan je 208 članov. Poleg članov,ki so brez aktivnega razporeda, so tudi med nami člani zaposleni v Morsu in upokojeni delavci Morsa. Problem financiranja je rak rana združenja. Večji del pridobimo s članarino,donacijami in iz proračuna občine Laško in Radeče. Del sredstev,ki pa je iz leta v leto manjši pa dobimo od krovne organizacije,po programu dela. O tem se bo treba poglobljeno pogovorit na Igu na konferenci. Tu bi pohvalil oba župana in vse donatorje,ki nam priskočijo na pomoč ob raznih dogodkih.Hvala vam vsem. Zdaj bi pa predstavil aktivnosti po sklopih.

Prvi sklop se imenuje organizacijsko statutarna dejavnost Seje predsedstva so se odvijale po zastavljenem programu in sklicu. Zbor članov smo opravili17.2.2017 v teh prostorih. Udeležili smo se zbora ZSČ na Igu,ter dveh regijskih koordinacij. Tu moram poudariti da imamo smolo z izborom regijskega koordinatorja. Izdelali smo letni načrt in poročila ter finančni načrt in obnovili status društva. Pridobili smo nekaj novih moči.

Drugi sklop se imenuje vojaško strokovna dejavnost Regijski tematski razgovor o aktualnih varnostnih vojaških razmerah smo prestavili v letošnje leto po dogovoru z general majorjem Dobranom Božičem. Usposabljanje zastavonoš poteka po načrtu društva in zveze. Predvojaško mladinsko usposabljanje smo imeli na Kopitniku. Regijski dvodnevni tabor o preživetju v naravi smo opravili na Šmohorju. Pri obeh dogodkih se zahvaljujem za pomoč 20. pehotnemu polku iz Celja. Usposabljanje z osebnim orožjem smo opravili na Šmohorju in Agnesu .Septembra smo na dvorišču pripravili tekmovanje v pripravi vojaškega obroka. V Zgornji Rečici smo streljali z papom,ki so nam jih posodili Trboveljčani. Hvala jim. 30.12.2017 pa smo pripravili vojaški obrok za občane.

Tretji sklop imenujemo Spominsko-domoljubna in protakolarna dejavnost. Tu bom naštel prireditve katerih smo se člani udeležili: -odhod XIV. Divizije na Štajersko iz Suhorja -bili smo na Osankarici v počastitvi padlega Pohorskega bataljona -udeležili smo se Igmanskega marša -sledil je pohod XIV. -bili smo v Dražgošah -pohod in proslava v Govcah -proslave ob dnevu upora proti okupatorju -sledila je udeležba na svečanosti v Štorah -Poljana -dan SV v Slovenj Gradcu -svečanost v Pekrah -predstavitev SV v Štorah -Svečanost v vojašnici FRS v Celju -imeli smo obisk ZSČ Mislinjske doline. Predstavili smo naš spomenik in jih popeljali v muzej. Sledilo je druženje v Gostišču Čater. -bili smo na obletnici 20.pehotnega polka -Radeče Dan državnosti -Laško Dan državnosti v KC -proslava pri spomeniku ob Dnevu državnosti -bili na Menini planini na svečanosti -proslava na Brunku -Štore proslava ZB za vrednote NOB -Igriše proslava ZB za vrednote NOB -proslava ZB za vrednote NOB na Vrhu -proslava na Njivicah-Rudenik nad Jurkloštrom v organizaciji ZB za vrednote NOB Jurklošter -s pohodom Završe-Graška gora smo se udeležili proslave na Gori jurišev -proslava ob padcu I. celjske čete v Šentrupertu -proslava ob občinskem prazniku Občine Radeče -Nova Gorica priključitev Primorske k matični domovini -Pivka proslava ob izgonu zadnjega vojaka JLA -pohod po trških mejah -proslava Občinskega praznika naše občine -udeležba na proslavi ob 100.letnici konca I. svetovne vojne -svečanost ob ustanovitvi IX. Korpusa Gornja Trebuša -zaključili pa smo s svečanostjo pri spomeniku osamosvojitve v Radečah v počastitev raznika Dneva samostojnosti in enotnosti

Četrti sklop je Kulturno-družabna in športna dejavnost Na Golte zaradi bolezni in zadržanosti naših članov nismo šli. Gostili smo veterane Severja Severno Primorske,ki je bil povezan s pohodom iz Laškega na ranč pri našem Karlu, kjer je sledilo družabno srečanje. Tu smo prejeli odlikovanje Društva Sever Slovenije za sodelovanje.V Brežicah smo tekmovali z MK puško,na Agnesu s pištolo in puško. V Pečovniku smo streljali z M 48.Tekli smo tudi na ulta maratonu v Logarsko ki je tudi posvečen našemu Fičotu.tu mislim na Šemrov Štefana,katerega pokala smo se tudi udeležili. In v novembru smo pripravili prvenstvo OZSČ Laško v namiznem tenisu. Peti sklop je Informativna,publicistična in založniška dejavnost Tu smo skrbeli za pravočasno informiranost članstva. Tu bi apeliral da nam sporočite vaše elektronske naslove da pridejo novice čim prej do vas. Našo dejavnost predstavljamo permanentno v občinskem glasilu in glasilu Vojak in Obramba.

Šesti sklop je Kadrovska,finančna in logistična dejavnost Sem spada urejanje evidenc ,izkaznic in arhive društva. Urejanje sofinanciranja dejavnosti,nabava znakov in priznanj,pa nabava streliva.

Sedmi sklop nosi naziv Dejavnost zdravstvene-psihosocialne in materialne podpore članstvu. Na tem področju smo pa šibki in moramo tudi na nivoju zveze razmisliti o formiranju nekakega sklada za pomoč,saj se starost članov viša in s tem prihaja problemov. Tu moramo opozarjati članstvo po preventivnih programih Dora,Zora,Svit,da se v njih vključijo.

Osmi sklop je Mednarodno sodelovanje Tu smo navezali stike s častniki kantona Sarajeva,v razgovorih pa smo s Trsteničani.

Deveti sklop poimenujemo Sodelovanje s subjekti izven ZSČ Tu poudarjamo sodelovanje GŠSV, 20.pehotnim polkom,Zvezo veteranov vojne za Slovenijo,Veteranskim združenjem Sever,Društvom za ohranjanje spomina na pohod XIV. divizije,Ribiško družino in ostalimi društvi v občini Laško in Radeče.

To je bilo kratko poročilo o delu društva v letu 2017. Hvala za pozornost. Laško,16.2.2018

OZSČ LAŠKO

Stotnik Zvonko Zorec

Predsednik